**Bükkzsérc Község Önkormányzatának Képviselő-testülete a következő nyilvános pályázati felhívást teszi közzé:**

**PÁLYÁZATI FELHÍVÁS**

**Pályázat megnevezése:** Közétkeztetés Bükkzsércen

**Ajánlatkérő adatai:** Bükkzsérc Község Önkormányzat 3414 Bükkzsérc, Petőfi út 4.

<Tel:49/523-011>, Fax:49/523-010

**Ételkiosztás helyszínei:**

Iskolai étkezés: Bükkzsérc, Petőfi út 12. (Napköziotthonos konyha épülete)

Óvoda: Bükkzsérc, Petőfi út 1.

Házhoz szállítás biztosítása

**Pályázat tárgya:** Ajánlattevő a saját vagy bérelt főzőkonyhájában előállított (főzött), illetve az elkészített adagokat az ajánlatkérő ételkiosztó helyére és a szociális étkeztetést igénybe vevők lakására történő szállítása. Bükkzsérc Község Önkormányzata fenntartásában működő óvoda, iskola és szociális étkeztetési feladatainak ellátására irányuló vállalkozási szerződés.

**A szerződés időtartama:** 2017. szeptember 4.- 2018. augusztus 31.

**Pályázati feltételek**

A pályázatnak tartalmazniuk kell:

* az ajánlattevő nevét, címét, egyéb elérhetőségeit (telefon, fax, e-mail cím stb.)
* cég esetén a cégkivonat hiteles másolatát, a cég képviseletére jogosult nevét, elérhetőségét, képviseleti jogát igazoló okiratot
* az illetékes adóhatóság nyilatkozatát arról, hogy az ajánlattevőnek nincs az adóhatóság felé fennálló – 30 napon belüli és azt meghaladó – adótartozása (nullás adóigazolás) vagy a pályázó nyilatkozata arról, hogy pozitív adóslistán szerepel,
* ajánlattevő nyilatkozata arról, hogy vállalja jelen pályázati kiírásban foglalt feltételeket,
* a szolgáltatás teljesítésébe bevonni kívánt szakemberek bemutatása, szakirányú képesítést igazoló okiratok másolata
* kiépített és működő HACCP élelmiszerbiztonsági rendszer igazolása
* az ellátást biztosítandó, legalább az ajánlatnak megfelelő szabad kapacitással rendelkező, pályázó által üzemeltetett főzőkonyha működési engedélyének csatolása
* a pályázó eddigi tevékenységének bemutatása (referencia)
* 1 fő élelmezésvezető és a tevékenységet végző szakképzett alkalmazott meglétének igazolását
* minta étlapot
* a szolgáltatások ellénértékét, ajánlati ár (nettó és bruttó Ft-ban) ellátási kategóriánként:

1. óvodai napi 3X étkezés (tízórai, ebéd, uzsonna)
2. Iskolai étkezés napi 3X (tízórai, ebéd, uzsonna)
3. Iskolai étkezés napi 2X (tízórai, ebéd)
4. Iskolai étkezés napi 1X (ebéd)
5. felnőtt ebéd
6. szociális étkezés napi 1X, házhoz szállítással
7. szociális étkezés napi 1X, házhoz szállítás nélkül

**Finanszírozási feltételek:**

* A vállalkozás a tárgyhót követő hó 5. napjáig nyújtja be számláját az Önkormányzathoz, melyet az ajánlatkérő által igazolt teljesítést követően 10 napon belül átutalással teljesíti.
* Ajánlatkérő előleget nem fizet
* A pályázó az önkormányzat tulajdonában lévő konyhát és kiszolgáló helyiségeit köteles igénybe venni, saját költségét fizeti az épület használata során felmerülő rezsiköltséget (víz, villany, gáz)
* Ajánlattevő az épületért bérleti díjat fizet a mindenkor érvényben lévő Kt. döntése alapján

**Pénzügyi alkalmasság:**

* A számlavezető pénzintézetek nyilatkozata legalább az alábbi tartalommal: mióta vezeti a számláját, azon volt-e a 2017. évben 60 napot meghaladó sorban állás, vagy többszöri (több, mint 2 esetben) 30 napot elérő sorban állás.

**Pályázat és mellékleteinek benyújtási határideje:** 2017. augusztus 11. 13 óra

A benyújtás módja postai úton vagy személyesen, zárt borítékban történik.

A borítékon kérjük feltüntetni: „Közétkeztetési pályázat.”

Érvénytelen az ajánlat, ha

* az ajánlattételi határidő után nyújtották be,
* az ajánlattevőnek vagy a hozzá közvetlenül kapcsolódó vállalkozásnak az önkormányzatokkal szemben tartozása áll fenn,
* nem felel meg a „Pályázati felhívásban” foglaltaknak

**Pályázat várható elbírálása:** 2017. augusztus 18.

A kiíró a döntésről valamennyi ajánlattevőt írásban értesíti. Bükkzsérc Község Önkormányzat Képviselő-testület az összességében legkedvezőbb ajánlatot adó pályázóval köt megállapodást. Kiíró a pályázat nyertesével határozott idejű szerződést köt. A szerződés az ajánlatkérésben szereplő feltételek és a benyújtott nyertes ajánlatban szereplő díjak alapján kerül összeállításra.

**Kapcsolattartó, cím:**

Bükkzsérc Község Önkormányzata

Vasas Csaba polgármester

3414 Bükkzsérc, Petőfi út 4.

Tel: 49/523-011 Fax: 49/523-010

e-mail: polgarmester@bukkzserc.hu